title: 2014/574/ES: 2014 m. balandžio 3 d. Europos Parlamento sprendimas dėl Europos bankininkystės institucijos 2012 finansinių metų sąskaitų uždarymo

text:
5.9.2014

               LT

               Europos Sąjungos oficialusis leidinys

               L 266/195

         EUROPOS PARLAMENTO SPRENDIMAS
   2014 m. balandžio 3 d.
   dėl Europos bankininkystės institucijos 2012 finansinių metų sąskaitų uždarymo
   (2014/574/ES)
   EUROPOS PARLAMENTAS,

               —

               atsižvelgdamas į Europos bankininkystės institucijos 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos bankininkystės institucijos 2012 finansinių metų galutinių metinių ataskaitų kartu su Tarnybos atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija) (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A7–0220/2014),

               1.

               pritaria Europos bankininkystės institucijos 2012 finansinių metų sąskaitų uždarymui;

               2.

               paveda Pirmininkui perduoti šį sprendimą Europos bankininkystės institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 80.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 331, 2010 12 15, p. 12.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2012/42/ES: 2012 m. sausio 24 d. Tarybos sprendimas, kuriuo skiriamas Europos statistikos valdymo patariamosios tarybos pirmininkas

text:
27.1.2012

               LT

               Europos Sąjungos oficialusis leidinys

               L 24/11

         TARYBOS SPRENDIMAS
   2012 m. sausio 24 d.
   kuriuo skiriamas Europos statistikos valdymo patariamosios tarybos pirmininkas
   (2012/42/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. kovo 11 d. Europos Parlamento ir Tarybos sprendimą Nr. 235/2008/EB, įsteigiantį Europos statistikos valdymo patariamąją tarybą (1), ypač į jo 3 straipsnį,
   atsižvelgdama į Europos Komisijos nuomonę,
   atsižvelgdama į Europos Parlamento pritarimą,
   kadangi:

               (1)

               2009 m. kovo 16 d. Taryba priėmė Sprendimą 2009/249/EB (2), kuriuo Johnny ÅKERHOLM paskirtas Europos statistikos valdymo patariamosios tarybos pirmininku trejų metų laikotarpiui nuo 2009 m. kovo 23 d.;

               (2)

               todėl būtina paskirti naują pirmininką, kurio kadencija prasidėtų pasibaigus kadencijai, kuri prasidėjo 2009 m. kovo 23 d.;

               (3)

               remiantis Sprendimo Nr. 235/2008/EB 3 straipsnio 3 dalimi, pirmininku negali būti asmuo, kuris užima pareigas valstybės narės statistikos institucijoje arba Komisijoje,

         PRIĖMĖ ŠĮ SPRENDIMĄ:
   1 straipsnis
   Thomas WIESER skiriamas Europos statistikos valdymo patariamosios tarybos pirmininku trejų metų laikotarpiui nuo 2012 m. kovo 23 d.
   2 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Briuselyje 2012 m. sausio 24 d.

            Tarybos vardu

            Pirmininkė

         M. VESTAGER

      (1)  OL L 73, 2008 3 15, p. 17.

      (2)  OL L 74, 2009 3 20, p. 30.


24.3.2017

               LT

               Europos Sąjungos oficialusis leidinys

               C 93/245

         P7_TA(2014)0071
   Neprieštaravimas deleguotajam aktui: Europos struktūrinių ir investicinių fondų Europos partnerystės elgesio kodeksas
   Europos Parlamento sprendimas neprieštarauti 2014 m. sausio 7 d. Komisijos deleguotajam reglamentui dėl Europos struktūrinių ir investicinių fondų Europos partnerystės elgesio kodekso (C(2013)9651 – 2014/2508(DEA))
   (2017/C 093/42)

      Europos Parlamentas,

               —

               atsižvelgdamas į Komisijos deleguotąjį reglamentą (C(2013)9651),

               —

               atsižvelgdamas į Komisijos 2014 m. sausio 21 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,

               —

               atsižvelgdamas į Sutarties dėl Europos Sąjungos veikimo 290 straipsnį,

               —

               atsižvelgdamas į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos, ir panaikinamas Tarybos reglamentas (EB) Nr. 1083/2006 (1), ypač į jo 5 straipsnio 3 dalį,

               —

               atsižvelgdamas į Darbo tvarkos taisyklių 87a straipsnio 6 dalį,

               —

               atsižvelgdamas į tai, kad nebuvo pareikšta jokių prieštaravimų per Darbo tvarkos taisyklių 87a straipsnio 6 dalies trečioje ir ketvirtoje įtraukose nustatytą laikotarpį, kuris baigėsi 2014 m. vasario 4 d.,

               A.

               kadangi svarbu užtikrinti, kad deleguotasis reglamentas dėl Europos struktūrinių ir investicinių fondų Europos partnerystės elgesio kodekso įsigaliotų kuo greičiau, atsižvelgiant į tai, kad skubiai reikia šį elgesio kodeksą taikyti vykdomam 2014–2020 m. laikotarpio partnerystės susitarimų ir programų rengimui;

               1.

               pareiškia, kad neprieštarauja deleguotajam reglamentui;

               2.

               paveda Pirmininkui perduoti šį sprendimą Tarybai ir Komisijai.

      (1)  OL L 347, 2013 12 20, p. 320.


23.12.2016

               LT

               Europos Sąjungos oficialusis leidinys

               C 482/160

         P7_TA(2014)0018
   Nuolatinių komitetų įgaliojimai ir pareigos
   2014 m. sausio 15 d. Europos Parlamento sprendimas dėl nuolatinių komitetų įgaliojimų ir pareigų (2013/2996(RSO))
   (2016/C 482/27)

      Europos Parlamentas,

               —

               atsižvelgdamas į Pirmininkų sueigos pasiūlymą,

               —

               atsižvelgdamas į Darbo tvarkos taisyklių 183 straipsnį,

               1.

               nusprendžia pakeisti savo Darbo tvarkos taisyklių VII priedą šiuo tekstu:
               „VII priedas. Nuolatinių komitetų įgaliojimai ir pareigos

                  I.   Užsienio reikalų komitetas

               Komitetas yra atsakingas už Sąjungos užsienio politikos skatinimą, įgyvendinimą ir priežiūrą, kiek tai susiję su:

                           1.

                           bendra užsienio ir saugumo politika (BUSP) bei bendra saugumo ir gynybos politika (BSGP). Šiose srityse komitetui padeda saugumo ir gynybos pakomitetis;

                           2.

                           santykiais su kitomis Sąjungos institucijomis ir organais, JTO bei kitomis tarptautinėmis organizacijomis ir tarpparlamentinėmis asamblėjomis į jo kompetenciją patenkančiose srityse;

                           3.

                           Europos išorės veiksmų tarnybos priežiūra;

                           4.

                           politinių santykių su trečiosiomis šalimis stiprinimu išsamių bendradarbiavimo ir pagalbos programų arba tarptautinių susitarimų, tokių kaip asociacijos ir partnerystės susitarimai, būdu;

                           5.

                           derybų dėl Europos valstybių stojimo į Europos Sąjungą pradėjimu, priežiūra ir užbaigimu;

                           6.

                           visais teisės aktais, susijusiais su veiksmais, vykdomais pagal Europos demokratijos ir žmogaus teisių rėmimo priemonę, Europos kaimynystės priemonę, Pasirengimo narystei pagalbos priemonę, Priemonę, kuria prisidedama prie stabilumo ir taikos, bei Bendradarbiavimo su trečiosiomis šalimis partnerystės priemonę, taip pat su politika, kuria jie grindžiami;

                           7.

                           be kitų, Europos kaimynystės politikos (EKP) stebėsena ir tolesniais veiksmais, visų pirma susijusiais su EKP metinėmis pažangos ataskaitomis;

                           8.

                           klausimais, susijusiais su demokratija, teisine valstybe, žmogaus teisėmis, įskaitant mažumų teises trečiosiose šalyse ir tarptautinės teisės principais. Šioje srityje komitetui padeda žmogaus teisių pakomitetis, kuris turėtų užtikrinti Sąjungos išorės politikos ir žmogaus teisių politikos suderinamumą. Nepažeidžiant atitinkamų teisinių nuostatų, kitų šioje srityje kompetentingų komitetų ir organų nariai kviečiami dalyvauti pakomitečio posėdžiuose;

                           9.

                           Parlamento dalyvavimu rinkimų stebėjimo misijose, jei reikia, bendradarbiaujant su kitais atitinkamais komitetais ir delegacijomis.

                     Komitetas vykdo politinę priežiūrą ir koordinuoja jungtinių parlamentinių ir bendradarbiavimo komitetų bei tarpparlamentinių delegacijų ir ad hoc delegacijų veiklą tiek, kiek tai susiję su jo kompetencija.

                  II.   Vystymosi komitetas

               Komitetas yra atsakingas už:

                           1.

                           Sąjungos vystymosi ir bendradarbiavimo politikos skatinimą, įgyvendinimą ir priežiūrą, visų pirma:

                                       a)

                                       dvišalį ir atitinkamose tarptautinėse organizacijose bei tarpparlamentiniuose organuose vykdomą politinį dialogą su besivystančiomis šalimis,

                                       b)

                                       pagalbą besivystančioms šalims ir bendradarbiavimo su šiomis šalimis susitarimus, visų pirma veiksmingo pagalbos lėšų teikimo priežiūrą ir rezultatų vertinimą, įskaitant priemones, susijusias su skurdo panaikinimu,

                                       c)

                                       valstybių narių ir Sąjungos lygmeniu įgyvendinamos politikos sąsajų stebėjimą,

                                       d)

                                       demokratinių vertybių, gero valdymo ir žmogaus teisių skatinimą besivystančiose šalyse,

                                       e)

                                       politikos nuoseklumo vystymosi politikos atžvilgiu įgyvendinimą, stebėseną ir didinimą;

                           2.

                           visus su vystomojo bendradarbiavimo priemone (VBP), Europos plėtros fondu (EPF) – glaudžiai bendradarbiaujant su nacionaliniais parlamentais – ir Humanitarinės pagalbos priemone susijusius teisės aktus, pagal šias priemones vykdomų veiksmų planavimą ir tikrinimą, taip pat visus klausimus, susijusius su humanitarine pagalba besivystančiose šalyse ir politika, kuria jie grindžiami;

                           3.

                           klausimus, susijusius su AKR-EB partnerystės susitarimu, bei santykius su atitinkamais organais;

                           4.

                           klausimus, susijusius su užjūrio šalimis ir teritorijomis (UŠT);

                           5.

                           Parlamento dalyvavimą rinkimų stebėjimo misijose, jei reikia, bendradarbiaujant su kitais susijusiais komitetais ir delegacijomis.

                     Komitetas koordinuoja tarpparlamentinių delegacijų ir ad hoc delegacijų veiklą tiek, kiek tai susiję su jo kompetencija.

                  III.   Tarptautinės prekybos komitetas

               Komitetas yra atsakingas už klausimus, susijusius su Sąjungos bendros prekybos politikos formavimu, įgyvendinimu ir priežiūra bei jos išorės ekonominiais santykiais, visų pirma:

                           1.

                           finansinius, ekonominius ir prekybinius ryšius su trečiosiomis šalimis ir regioninėmis organizacijomis;

                           2.

                           bendrąjį išorės tarifą ir palankesnių prekybos sąlygų sudarymą, taip pat už išorinius muitinės nuostatų ir valdymo aspektus;

                           3.

                           dvišalių, daugiašalių ir keliašalių prekybos susitarimų, pagal kuriuos reglamentuojami ekonominiai, prekybos ir investiciniai santykiai su trečiosiomis šalimis ir regioninėmis organizacijomis iniciavimą, stebėseną, sudarymą ir tolesnius veiksmus;

                           4.

                           techninio derinimo ar standartizacijos priemones tarptautinės teisės dokumentų reglamentuojamose srityse;

                           5.

                           santykius su susijusiomis tarptautinėmis organizacijomis, tarptautiniais forumais, skirtais su prekyba susijusiems klausimams, ir organizacijomis, skatinančiomis regionų ekonominę bei prekybinę integraciją už Sąjungos ribų;

                           6.

                           santykius su PPO, įskaitant jos parlamentinę veiklą.

                     Komitetas palaiko ryšius su atitinkamomis tarpparlamentinėmis ir ad hoc delegacijomis ekonominiais ir prekybos santykių su trečiosiomis šalimis klausimais.

                  IV.   Biudžeto komitetas

               Komitetas yra atsakingas už:

                           1.

                           daugiametę Sąjungos pajamų ir išlaidų finansinę programą bei Sąjungos nuosavų išteklių sistemą;

                           2.

                           Parlamento biudžetines prerogatyvas, būtent Sąjungos biudžetą ir derybas dėl tarpinstitucinių susitarimų šioje srityje bei šių susitarimų įgyvendinimą;

                           3.

                           Parlamento sąmatą, sudarytą pagal Darbo tvarkos taisyklėse nustatytą tvarką;

                           4.

                           decentralizuotų organų biudžetą;

                           5.

                           Europos investicijų banko finansinę veiklą, kuri nėra Europos ekonomikos valdymo dalis;

                           6.

                           Europos plėtros fondo lėšų įtraukimą į Sąjungos biudžetą, nepažeidžiant už AKR-EB partnerystės susitarimą atsakingo komiteto įgaliojimų;

                           7.

                           visų Sąjungos teisės aktų finansinį poveikį ir jų suderinamumą su Daugiamete finansine programa, nepažeidžiant susijusių komitetų įgaliojimų;

                           8.

                           einamųjų metų biudžeto vykdymo stebėseną ir vertinimą, neatsižvelgiant į Darbo tvarkos taisyklių 78 straipsnio 1 dalį, asignavimų perkėlimą, su personalo planu susijusias procedūras, administracinius asignavimus ir nuomones dėl projektų, susijusių su pastatais ir turinčių didelį finansinį poveikį;

                           9.

                           Finansinį reglamentą, išskyrus klausimus, susijusius su biudžeto vykdymu, valdymu ir kontrole.

                  V.   Biudžeto kontrolės komitetas

               Komitetas yra atsakingas už:

                           1.

                           Sąjungos ir Europos plėtros fondo biudžeto vykdymo kontrolę ir sprendimus dėl biudžeto įvykdymo patvirtinimo, kuriuos turi priimti Parlamentas, įskaitant vidinę biudžeto įvykdymo patvirtinimo procedūrą, bei visas kitas su šiais sprendimais susijusias lydimąsias ar jų įgyvendinimo priemones;

                           2.

                           Sąjungos, jos institucijų ir kitų jos finansuojamų įstaigų sąskaitų ir finansinio balanso uždarymą, pateikimą ir auditą, įskaitant vėlesniam laikui perkeltinų asignavimų patvirtinimą ir likučių nustatymą;

                           3.

                           Europos investicijų banko finansinės veiklos kontrolę;

                           4.

                           įvairių Sąjungos finansavimo būdų, naudojamų įgyvendinant Sąjungos politiką, rentabilumo stebėseną, Biudžeto kontrolės komiteto prašymu įtraukiant specializuotus komitetus ir Biudžeto kontrolės komiteto prašymu bendradarbiaujant su specializuotais komitetais, kai nagrinėjamos Audito Rūmų specialiosios ataskaitos;

                           5.

                           ryšius su Europos kovos su sukčiavimu tarnyba (OLAF), sukčiavimo atvejų ir pažeidimų vykdant Sąjungos biudžetą nagrinėjimą, priemones, padėsiančias išvengti tokių atvejų ir inicijuoti jų tyrimą, griežtą Sąjungos finansinių interesų apsaugą ir atitinkamus Europos prokuroro veiksmus šioje srityje;

                           6.

                           santykius su Audito Rūmais, jų narių skyrimą ir jų ataskaitų vertinimą;

                           7.

                           Finansinį reglamentą biudžeto vykdymo, valdymo ir kontrolės aspektais.

                  VI.   Ekonomikos ir pinigų politikos komitetas

               Komitetas yra atsakingas už:

                           1.

                           Sąjungos ekonomikos ir pinigų politikos sritis, Ekonominės ir pinigų sąjungos bei Europos pinigų ir finansinės sistemos veikimą (įskaitant santykius su susijusiomis institucijomis ar organizacijomis);

                           2.

                           laisvą kapitalo ir mokėjimų judėjimą (tarptautinius mokėjimus, bendrą mokėjimų erdvę, mokėjimų balansą, kapitalo judėjimą ir paskolų gavimo bei teikimo politiką, kapitalo iš trečiųjų šalių judėjimo kontrolę, kapitalo eksportą iš Europos Sąjungos į trečiąsias šalis skatinančias priemones);

                           3.

                           tarptautinę pinigų ir finansinę sistemą (įskaitant santykius su finansinėmis ir pinigų institucijomis bei organizacijomis);

                           4.

                           konkurencijos ir valstybės arba viešosios pagalbos taisykles;

                           5.

                           mokesčių nuostatas;

                           6.

                           finansinių paslaugų, institucijų ir rinkų, įskaitant finansines ataskaitas, auditą, apskaitos taisykles, įmonių valdymą ir kitus su finansinėmis paslaugomis susijusius bendrovių teisės klausimus, reguliavimą ir priežiūrą;

                           7.

                           Europos investicijų banko susijusią veiklą, kaip Europos ekonomikos valdymo euro zonoje dalį.

                  VII.   Užimtumo ir socialinių reikalų komitetas

               Komitetas yra atsakingas už:

                           1.

                           užimtumo politiką ir visus socialinės politikos aspektus, įskaitant darbo sąlygas, socialinį draudimą, socialinę įtrauktį ir socialinę apsaugą;

                           2.

                           darbuotojų teises;

                           3.

                           sveikatos apsaugos ir saugos priemones darbo vietoje;

                           4.

                           Europos socialinį fondą;

                           5.

                           profesinio mokymo politiką, įskaitant profesines kvalifikacijas;

                           6.

                           laisvą darbuotojų ir pensininkų judėjimą;

                           7.

                           socialinį dialogą;

                           8.

                           visų formų diskriminaciją darbo vietoje ir darbo rinkoje, išskyrus diskriminaciją dėl lyties;

                           9.

                           santykius su:

                                       —

                                       Europos profesinio mokymo plėtros centru (Cedefop),

                                       —

                                       Europos gyvenimo ir darbo sąlygų gerinimo fondu,

                                       —

                                       Europos mokymo fondu,

                                       —

                                       Europos saugos ir sveikatos darbe agentūra;

                                 ir santykius su kitais susijusiais Sąjungos organais ir tarptautinėmis organizacijomis.

                  VIII.   Aplinkos, visuomenės sveikatos ir maisto saugos komitetas

               Komitetas yra atsakingas už:

                           1.

                           aplinkos politiką ir aplinkosaugos priemones, visų pirma:

                                       a)

                                       klimato kaitą;

                                       b)

                                       oro, dirvožemio ir vandens taršą, atliekų tvarkymą ir perdirbimą, pavojingas medžiagas ir preparatus, triukšmo lygius ir biologinės įvairovės apsaugą,

                                       c)

                                       tvarų vystymąsi,

                                       d)

                                       tarptautines ir regionines aplinkosaugos priemones bei susitarimus,

                                       e)

                                       žalos aplinkai atitaisymą,

                                       f)

                                       civilinę saugą,

                                       g)

                                       Europos aplinkos agentūrą,

                                       h)

                                       Europos cheminių medžiagų agentūrą;

                           2.

                           visuomenės sveikatą, visų pirma:

                                       a)

                                       visuomenės sveikatos programas ir konkrečius veiksmus šioje srityje,

                                       b)

                                       vaistų pramonės ir kosmetikos gaminius,

                                       c)

                                       su bioterorizmu susijusius sveikatos aspektus,

                                       d)

                                       Europos vaistų vertinimo agentūrą ir Europos ligų prevencijos ir kontrolės centrą;

                           3.

                           maisto saugos klausimus, visų pirma:

                                       a)

                                       maisto produktų ženklinimą ir saugą,

                                       b)

                                       veterinarijos teisės aktus dėl apsaugos nuo rizikos žmonių sveikatai, produktų ir maisto gamybos sistemų tikrinimą siekiant apsaugoti visuomenės sveikatą,

                                       c)

                                       Europos maisto saugos tarnybą ir Europos maisto ir veterinarijos tarnybą.

                  IX.   Pramonės, mokslinių tyrimų ir energetikos komitetas

               Komitetas yra atsakingas už:

                           1.

                           Sąjungos pramonės politiką ir susijusias priemones, naujų technologijų taikymą, įskaitant MVĮ taikomas priemones;

                           2.

                           Sąjungos mokslinių tyrimų ir inovacijų politiką, įskaitant mokslą ir technologijas, taip pat tyrimų rezultatų panaudojimą ir skleidimą;

                           3.

                           Europos kosminės erdvės politiką;

                           4.

                           Jungtinių tyrimų centrą, Europos mokslinių tyrimų tarybą, Europos inovacijos ir technologijos institutą, Etaloninių medžiagų ir matavimų institutą, taip pat JET, ITER ir kitus projektus šioje srityje;

                           5.

                           su energetikos politika susijusias Sąjungos priemones apskritai ir atsižvelgiant į energijos vidaus rinkos kūrimą ir veikimą, įskaitant priemones, susijusias su:

                                       a)

                                       energijos tiekimo saugumu Sąjungoje,

                                       b)

                                       energijos vartojimo efektyvumo bei taupymo skatinimu ir naujų bei atsinaujinančių energijos formų plėtojimu,

                                       c)

                                       energetikos tinklų sujungimo skatinimu ir energijos vartojimo efektyvumu, įskaitant transeuropinių tinklų kūrimą ir plėtojimą energetikos infrastruktūrų srityje;

                           6.

                           Euratomo sutartį ir Euratomo tiekimo agentūrą, branduolinę saugą, eksploatacijos nutraukimą bei atliekų šalinimą branduoliniame sektoriuje;

                           7.

                           informacinę visuomenę, informacines technologijas ir ryšių tinklus be paslaugas, įskaitant technologijas ir saugumo aspektus bei transeuropinių tinklų kūrimą ir plėtojimą telekomunikacijų infrastruktūros srityje, taip pat Europos tinklų ir informacijos apsaugos agentūros (ENISA) veiklą.

                  X.   Vidaus rinkos ir vartotojų apsaugos komitetas

               Komitetas yra atsakingas už:

                           1.

                           vidaus rinką ir muitų sąjungą reglamentuojančių nacionalinės teisės aktų koordinavimą Sąjungos lygmeniu, visų pirma:

                                       a)

                                       laisvą prekių judėjimą, įskaitant techninių standartų derinimą,

                                       b)

                                       įsisteigimo teisę,

                                       c)

                                       laisvę teikti paslaugas, išskyrus finansiniame ir pašto sektoriuose;

                           2.

                           bendrosios rinkos veikimą, įskaitant galimų bendrosios rinkos, taip pat bendrosios skaitmeninės rinkos, įgyvendinimo kliūčių nustatymo ir panaikinimo priemones;

                           3.

                           vartotojų ekonominių interesų skatinimą ir apsaugą, išskyrus visuomenės sveikatos ir maisto saugos klausimus;

                           4.

                           bendrosios rinkos taisyklių ir vartotojų teisių įgyvendinimo politiką ir teisės aktus.

                  XI.   Transporto ir turizmo komitetas

               Komitetas yra atsakingas už:

                           1.

                           klausimus, susijusius su bendros geležinkelių, kelių, vidaus vandens kelių, jūrų ir oro transporto politikos sukūrimu, visų pirma:

                                       a)

                                       bendras transportui Europos Sąjungoje taikomas taisykles,

                                       b)

                                       transeuropinių tinklų kūrimą ir plėtojimą transporto infrastruktūros srityje,

                                       c)

                                       transporto paslaugų teikimą ir santykius su trečiosiomis šalimis transporto srityje,

                                       d)

                                       transporto saugą,

                                       e)

                                       santykius su tarptautinėmis transporto organizacijomis;

                                       f)

                                       Europos jūrų saugumo agentūrą, Europos geležinkelio agentūrą, Europos aviacijos saugos agentūrą ir bendrąją įmonę SESAR;

                           2.

                           pašto paslaugas;

                           3.

                           turizmą.

                  XII.   Regioninės plėtros komitetas

               Komitetas yra atsakingas už:

                           1.

                           Sąjungos regioninės plėtros ir sanglaudos politikos veikimą ir plėtojimą, kaip numatyta Sutartyse;

                           2.

                           Europos regioninės plėtros fondą, Sanglaudos fondą ir kitas Sąjungos regioninės politikos priemones;

                           3.

                           kitų Sąjungos politikos sričių įtakos ekonominei ir socialinei sanglaudai įvertinimą;

                           4.

                           Sąjungos struktūrinių priemonių derinimą;

                           5.

                           sanglaudos politikos miestų aspektą;

                           6.

                           atokiausius regionus ir salas bei tarpvalstybinį ir regionų bendradarbiavimą;

                           7.

                           santykius su Regionų komitetu, regionų bendradarbiavimo organizacijomis ir vietos bei regioninės valdžios institucijomis.

                  XIII.   Žemės ūkio ir kaimo plėtros komitetas

               Komitetas yra atsakingas už:

                           1.

                           bendros žemės ūkio politikos veikimą ir plėtojimą;

                           2.

                           kaimo plėtrą, įskaitant susijusių finansinių priemonių veiklą;

                           3.

                           teisės aktus šiose srityse:

                                       a)

                                       veterinarijos ir fitosanitarijos bei gyvūnų pašarų, jei šiomis priemonėmis nesiekiama apsaugoti nuo rizikos žmonių sveikatai,

                                       b)

                                       gyvulininkystės ir gyvūnų gerovės;

                           4.

                           žemės ūkio produktų kokybės gerinimą;

                           5.

                           žemės ūkio žaliavų tiekimą;

                           6.

                           Bendrijos augalų veislių tarnybą;

                           7.

                           miškininkystę ir agrarinę miškininkystę.

                  XIV.   Žuvininkystės komitetas

               Komitetas yra atsakingas už:

                           1.

                           bendros žuvininkystės politikos veikimą ir plėtojimą bei jos valdymą;

                           2.

                           žuvų išteklių išsaugojimą, žvejybos ir tokius išteklius naudojančių laivynų valdymą, taip pat jūrų bei taikomuosius žuvininkystės mokslinius tyrimus;

                           3.

                           žuvininkystės ir akvakultūros produktų rinkos bendrą organizavimą ir jų perdirbimą bei prekybą jais;

                           4.

                           struktūrinę žuvininkystės ir akvakultūros sektorių politiką, įskaitant žuvininkystės orientavimo finansines priemones ir fondus, skirtus šiems sektoriams remti;

                           5.

                           integruotą jūrų politiką, kiek tai susiję su žvejybos veikla;

                           6.

                           partnerystės susitarimus dėl tvarios žvejybos ir žuvininkystės, regionines žuvininkystės organizacijas ir tarptautinių įsipareigojimų žuvininkystės srityje įgyvendinimą.

                  XV.   Kultūros ir švietimo komitetas

               Komitetas yra atsakingas už:

                           1.

                           Europos Sąjungos kultūrinius aspektus, visų pirma:

                                       a)

                                       geresnį kultūros pažinimą ir populiarinimą,

                                       b)

                                       kultūrinės ir kalbinės įvairovės apsaugą ir skatinimą,

                                       c)

                                       kultūrinio paveldo išsaugojimą ir apsaugą, kultūrinius mainus ir meninę kūrybą;

                           2.

                           Sąjungos švietimo politiką, įskaitant Europos aukštojo mokslo erdvę, europinių mokyklų sistemos ir mokymosi visą gyvenimą skatinimą;

                           3.

                           audiovizualinę politiką bei informacinės visuomenės kultūrinius ir švietimo aspektus;

                           4.

                           jaunimo politiką;

                           5.

                           sporto ir laisvalaikio politikos plėtojimą;

                           6.

                           informacijos ir žiniasklaidos politiką;

                           7.

                           bendradarbiavimą su trečiosiomis šalimis kultūros ir švietimo srityse ir už santykius su susijusiomis tarptautinėmis organizacijomis bei institucijomis.

                  XVI.   Teisės reikalų komitetas

               Komitetas yra atsakingas už:

                           1.

                           Sąjungos teisės aiškinimą, taikymą ir stebėseną, Sąjungos teisės aktų suderinamumą su pirmine teise, įskaitant teisinio pagrindo parinkimą ir subsidiarumo ir proporcingumo principų laikymąsi;

                           2.

                           tarptautinės teisės aiškinimą ir taikymą tiek, kiek tai yra susiję su Europos Sąjunga;

                           3.

                           geresnę teisėkūrą ir Sąjungos teisės supaprastinimą;

                           4.

                           Parlamento teisių ir prerogatyvų teisinę apsaugą, įskaitant dalyvavimą Europos Sąjungos Teisingumo Teisme nagrinėjamose bylose;

                           5.

                           valstybių narių teisinę sistemą įtakojančius Sąjungos aktus, visų pirma šiose srityse:

                                       a)

                                       civilinės ir komercinės teisės,

                                       b)

                                       bendrovių teisės,

                                       c)

                                       intelektinės nuosavybės teisės,

                                       d)

                                       proceso teisės;

                           6.

                           teisminio ir administracinio bendradarbiavimo civilinėse bylose priemones;

                           7.

                           atsakomybę aplinkosaugos srityje ir sankcijas už nusikaltimus aplinkai;

                           8.

                           etikos klausimus, susijusius su naujosiomis technologijomis, kartu su kompetentingais komitetais taikant darbo su susijusiais komitetais procedūrą;

                           9.

                           Parlamento narių statutą ir Europos Sąjungos pareigūnų tarnybos nuostatus;

                           10.

                           Parlamento narių privilegijas ir imunitetus bei jų įgaliojimų patikrinimą;

                           11.

                           Europos Sąjungos Teisingumo Teismo struktūrą ir statutą;

                           12.

                           Vidaus rinkos derinimo tarnybą.

                  XVII.   Piliečių laisvių, teisingumo ir vidaus reikalų komitetas

               Komitetas yra atsakingas už:

                           1.

                           piliečių teisių, žmogaus teisių ir pagrindinių teisių apsaugą Sąjungos teritorijoje, įskaitant mažumų apsaugą, kaip nustatyta Sutartyse ir Europos Sąjungos pagrindinių teisių chartijoje;

                           2.

                           priemones kovojant prieš visų formų diskriminaciją, išskyrus diskriminaciją dėl lyties arba diskriminaciją darbo vietoje ir darbo rinkoje;

                           3.

                           teisės aktus dėl skaidrumo ir fizinių asmenų apsaugos tvarkant asmens duomenis;

                           4.

                           laisvės, saugumo ir teisingumo erdvės sukūrimą ir plėtrą, laikantis subsidiarumo ir proporcingumo principų, visų pirma:

                                       a)

                                       priemones, susijusias su asmenų atvykimu ir judėjimu, prieglobsčiu, migracija,

                                       b)

                                       priemones, susijusias su integruotu išorės sienų valdymu,

                                       c)

                                       priemones, susijusias su policijos ir teisminiu bendradarbiavimu baudžiamosiose bylose, įskaitant terorizmą, ir esmines bei procedūrines priemones, susijusias su nuoseklesnio Sąjungos požiūrio į baudžiamąją teisę plėtojimą;

                           5.

                           Europos narkotikų ir narkomanijos stebėjimo centrą ir Europos Sąjungos pagrindinių teisių agentūrą, Europolą, Eurojustą, Europos policijos kolegiją (Cepol), Europos prokuratūrą ir kitas toje pat srityje veikiančias įstaigas ir agentūras;

                           6.

                           akivaizdžios rizikos, kada valstybė narė gali rimtai pažeisti visoms valstybėms narėms bendrus principus, nustatymą.

                  XVIII.   Konstitucinių reikalų komitetas

               Komitetas yra atsakingas už:

                           1.

                           Europos integracijos institucinius aspektus, visų pirma, įprastinių ar supaprastintų Sutarties persvarstymo procedūrų parengimą, iniciavimą ir eigą;

                           2.

                           Sutarčių įgyvendinimą ir jų veikimo įvertinimą;

                           3.

                           derybų dėl Sąjungos plėtros ar išstojimo iš jos institucinius padarinius;

                           4.

                           santykius tarp institucijų, įskaitant tarpinstitucinių susitarimų, kuriuos ruošiamasi patvirtinti Parlamente, nagrinėjimą pagal Darbo tvarkos taisyklių 127 straipsnio 2 dalį;

                           5.

                           vienodą rinkimų tvarką;

                           6.

                           Europos politines partijas ir politinius fondus, nepažeidžiant Biuro įgaliojimų;

                           7.

                           atvejų, kai valstybė narė šiurkščiai ir nuolat pažeidžia visoms valstybėms narėms bendrus principus, nustatymą;

                           8.

                           Darbo tvarkos taisyklių aiškinimą ir taikymą bei pasiūlymus dėl jų keitimo.

                  XIX.   Moterų teisių ir lyčių lygybės komitetas

               Komitetas yra atsakingas už:

                           1.

                           moterų teisių Sąjungoje apibrėžimą, skatinimą ir apsaugą bei susijusias Sąjungos priemones;

                           2.

                           moterų teisių skatinimą trečiosiose šalyse;

                           3.

                           lygių galimybių politiką, įskaitant vyrų ir moterų lygybės dėl galimybių darbo rinkoje ir požiūrio darbe skatinimą;

                           4.

                           visų formų smurto ir diskriminacijos dėl lyties panaikinimą;

                           5.

                           lygių galimybių principo įgyvendinimą ir plėtotę visuose politikos sektoriuose;

                           6.

                           tarptautinių su moterų teisėmis susijusių susitarimų ir konvencijų nuolatinę peržiūrą ir įgyvendinimą;

                           7.

                           informuotumo apie moterų teises didinimą.

                  XX.   Peticijų komitetas

               Komitetas yra atsakingas už:

                           1.

                           peticijas;

                           2.

                           viešųjų svarstymų, susijusių su piliečių iniciatyvomis, rengimą pagal Darbo tvarkos taisyklių 197a straipsnį;

                           3.

                           ryšius su Europos ombudsmenu.“

               2.

               nusprendžia, kad šis sprendimas įsigalios pirmą aštuntosios kadencijos pirmosios sesijos dieną;

               3.

               paveda Pirmininkui perduoti šį sprendimą susipažinti Tarybai ir Komisijai.


title: 2008/583/EB: 2008 m. liepos 15 d. Tarybos sprendimas, įgyvendinantis Reglamento (EB) Nr. 2580/2007 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantis Sprendimą 2007/868/EB

text:
16.7.2008

               LT

               Europos Sąjungos oficialusis leidinys

               L 188/21

      TARYBOS SPRENDIMAS

   2008 m. liepos 15 d.
   įgyvendinantis Reglamento (EB) Nr. 2580/2007 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantis Sprendimą 2007/868/EB
   (2008/583/EB)
   EUROPOS SĄJUNGOS TARYBA,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2007 m. gruodžio 20 d. Taryba priėmė Sprendimą 2007/868/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (2), 2 straipsnio 3 dalį, ir nustatantį asmenų ir subjektų, kuriems taikomas tas reglamentas, atnaujintą sąrašą.

               (2)

               Taryba pateikė motyvų pareiškimus visiems asmenims, grupėms ir subjektams, tais atvejais, kai tai buvo praktiškai įmanoma, paaiškinančius priežastis, kodėl jie buvo įtraukti į Sprendimo 2007/868/EB sąrašą. Vienai grupei ir trims asmenims, jei buvo galimybė, pakeistas motyvų pareiškimas dėl jų jiems buvo pateiktas 2008 m. balandžio mėn.

               (3)

               2007 m. gruodžio 22 d.Europos Sąjungos oficialiajame leidinyje paskelbtu pranešimu (3) Taryba informavo Sprendimo 2007/868/EB sąraše išvardytus asmenis, grupes ir subjektus, kad ji nusprendė palikti juos sąraše. Taryba taip pat informavo atitinkamus asmenis, grupes ir subjektus apie galimybę prašyti Tarybos motyvų, dėl kurių jie buvo įtraukti į sąrašą, pareiškimo (jei jiems tai dar nebuvo pranešta).

               (4)

               Taryba atliko asmenų, grupių ir subjektų, kuriems taikomas Reglamentas (EB) Nr. 2580/2001, sąrašo išsamią peržiūrą, privalomą pagal to reglamento 2 straipsnio 3 dalį. Tai darydama ji atsižvelgė į atitinkamų asmenų pastabas, pateiktas Tarybai.

               (5)

               Vienos grupės atveju taryba atsižvelgė į faktą, kad kompetentingos institucijos sprendimas, kurio pagrindu grupė buvo įtraukta į sąrašą, negalioja nuo 2008 m. birželio 24 d. Tačiau Tarybos dėmesiui buvo pateikta naujos informacijos dėl tos grupės. Taryba mano, kad turint tokią informaciją reikia grupę įtraukti į sąrašą.

               (6)

               Taryba nustatė, kad vienas asmuo turėtų būti pašalintas iš asmenų, grupių ir subjektų, kuriems taikomas Reglamentas (EB) Nr. 2580/2001, sąrašo.

               (7)

               Taryba padarė išvadą, kad Bendrosios pozicijos 2007/871/BUSP (4) priede išvardyti asmenys, grupės ir subjektai, išskyrus 6 konstatuojamojoje dalyje nurodytą asmenį, yra susiję su teroro aktais, kaip apibrėžta 2001 m. gruodžio 27 d. Tarybos bendrosios pozicijos 2001/931/BUSP dėl konkrečių priemonių taikymo kovojant su terorizmu (5) 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta tos bendrosios pozicijos 1 straipsnio 4 dalyje, ir kad jiems ir toliau turėtų būti taikomos specialios ribojančios priemonės, numatytos Reglamente (EB) Nr. 2580/2001.

               (8)

               Asmenų, grupių ir subjektų, kuriems taikomas Reglamentas (EB) Nr. 2580/2001, sąrašas turėtų būti atitinkamai atnaujintas,

         NUSPRENDĖ:
   1 straipsnis
   Reglamento (EB) Nr. 2580/2001 2 straipsnio 3 dalyje pateiktas sąrašas pakeičiamas priede pateikiamu sąrašu.
   2 straipsnis
   Sprendimas 2007/868/EB panaikinamas.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2008 m. liepos 15 d.

            Tarybos vardu

            Pirmininkas

         M. BARNIER

      (1)  OL L 344, 2001 12 28, p. 70. Reglamentas su paskutiniais pakeitimais, padarytais Sprendimu 2007/868/EB, OL L 340, 2007 12 22, p. 100.

      (2)  OL L 340, 2007 12 22, p. 100. Sprendimas su paskutiniais pakeitimais, padarytais sprendimu 2008/343/EB (OL L 116, 2008 4 30, p. 25).

      (3)  OL C 314, 2007 12 22, p. 42.

      (4)  Bendroji pozicija su pakeitimais, padarytais 2008 m. balandžio 29 d. Tarybos bendrąja pozicija 2008/346/BUSP (OL L 116, 2008 4 30, p. 53).

      (5)  OL L 344, 2001 12 28, p. 93.

      PRIEDAS
      1 straipsnyje nurodytas asmenų, grupių ir subjektų sąrašas
      1.   ASMENYS

                  1.

                  ABOU, Rabah Naami (dar žinomas kaip Naami Hamza; dar žinomas kaip Mihoubi Faycal; dar žinomas kaip Fellah Ahmed; dar žinomas kaip Dafri Rèmi Lahdi), gimęs 1966 2 1 Alžyre (Alžyras) – al-Takfir ir al-Hijra narys

                  2.

                  ABOUD, Maisi (dar žinomas kaip Šveicarų Abderrahmane), gimęs 1964 10 17 Alžyre (Alžyras) – al-Takfir ir al-Hijra narys

                  3.

                  AL-MUGHASSIL, Ahmad Ibrahim (dar žinomas kaip ABU OMRAN, dar žinomas kaip AL-MUGHASSIL, Ahmed Ibrahim), gimęs 1967 6 26 Qatif-Bab al Shamal (Saudo Arabija), Saudo Arabijos pilietis

                  4.

                  AL-NASSER, Abdelkarim Hussein Mohamed, gimęs Al Ihsa (Saudo Arabija), Saudo Arabijos pilietis

                  5.

                  AL-NASSER, Ibrahim Salih Mohammed, gimęs 1966 10 16 Tarut (Saudo Arabija), Saudo Arabijos pilietis

                  6.

                  ARIOUA, Azzedine, gimęs 1960 11 20 Costantine (Alžyras) – al-Takfir ir al-Hijra narys

                  7.

                  ARIOUA, Kamel (dar žinomas kaip Lamine Kamel), gimęs 1969 8 18 Costantine (Alžyras) – al-Takfir ir al-Hijra narys

                  8.

                  ASLI, Mohamed (dar žinomas kaip Dahmane Mohamed), gimęs 1975 5 13 Ain Taya (Alžyras) – al-Takfir ir al-Hijra narys

                  9.

                  ASLI, Rabah, gimęs 1975 5 13 Ain Taya (Alžyras) – al-Takfir ir al-Hijra narys

                  10.

                  ATWA, Ali (dar žinomas kaip BOUSLIM, Ammar Mansour; dar žinomas kaip SALIM, Hassan Rostom), Libanas, gimęs 1960 m. Libane, Libano pilietis

                  11.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai) – Hofstadgroep grupuotės narys

                  12.

                  DARIB, Noureddine (dar žinomas kaip Carreto; dar žinomas kaip Zitoun Mourad), gimęs 1972 2 1 Alžyre – al-Takfir ir al-Hijra narys

                  13.

                  DJABALI, Abderrahmane (dar žinomas kaip Touil), gimęs 1970 6 1 Alžyre – al-Takfir ir al-Hijra narys

                  14.

                  EL FATMI, Nouredine (dar žinomas kaip Nouriddin EL FATMI; dar žinomas kaip Nouriddine EL FATMI; dar žinomas kaip Noureddine EL FATMI; dar žinomas kaip Abu AL KA'E KA'E; dar žinomas kaip Abu QAE QAE; dar žinomas kaip FOUAD; dar žinomas kaip FZAD; dar žinomas kaip Nabil EL FATMI; dar žinomas kaip Ben MOHAMMED; dar žinomas kaip Ben Mohand BEN LARBI; dar žinomas kaip Ben Driss Muhand IBN LARBI; dar žinomas kaip Abu TAHAR; dar žinomas kaip EGGIE), gimęs 1982 8 15 Midare (Marokas), paso (išduotas Maroko Karalystės) Nr. N829139 – Hofstadgroep grupuotės narys

                  15.

                  EL-HOORIE, Ali Saed Bin Ali (dar žinomas kaip AL-HOURI, Ali Saed Bin Ali; dar žinomas kaip EL-HOURI, Ali Saed Bin Ali), gimęs 1965 7 10 arba 1965 7 11 El Dibabiya (Saudo Arabija), Saudo Arabijos pilietis

                  16.

                  FAHAS, Sofiane Yacine, gimęs 1971 9 10 Alžyre (Alžyras) – al-Takfir ir al-Hijra narys

                  17.

                  IZZ-AL-DIN, Hasan (dar žinomas kaip GARBAYA, Ahmed; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  18.

                  LASSASSI, Saber (dar žinomas kaip Mimiche), gimęs 1970 11 30 Constantine (Alžyras) – al-Takfir ir al-Hijra narys

                  19.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  20.

                  MOKTARI, Fateh (dar žinomas kaip Ferdi Omar), gimęs 1974 12 26 Hussein Dey (Alžyras) – al-Takfir ir al-Hijra narys

                  21.

                  NOUARA, Farid, gimęs 1973 11 25 Alžyre (Alžyras) – al-Takfir ir al-Hijra narys

                  22.

                  RESSOUS, Hoari (dar žinomas kaip Hallasa Farid), gimęs 1968 9 11 Alžyre (Alžyras) – al-Takfir ir al-Hijra narys

                  23.

                  SEDKAOUI, Noureddine (dar žinomas kaip Nounou), gimęs 1963 6 23 Alžyre (Alžyras) – al-Takfir ir al-Hijra narys

                  24.

                  SELMANI, Abdelghani (dar žinomas kaip Gano), gimęs 1974 6 14 Alžyre (Alžyras) – al-Takfir ir al-Hijra narys

                  25.

                  SENOUCI, Sofiane, gimęs 1971 4 15 Hussein Dey (Alžyras) – al-Takfir ir al-Hijra narys

                  26.

                  SISON, Jose Maria (dar žinomas kaip Armando Liwanag; dar žinomas kaip Joma), gimęs 1939 2 8 Cabugao (Filipinai) – asmuo, atliekantis vadovaujamą vaidmenį Filipinų komunistų partijoje, įskaitant NTA

                  27.

                  TINGUALI, Mohammed (dar žinomas kaip Mouh di Kouba), gimęs 1964 4 21 Blida (Alžyras) – al-Takfir ir al-Hijra narys

                  28.

                  WALTERS, Jason Theodore James (dar žinomas kaip Abdullah; dar žinomas kaip David), gimęs 1985 3 6 Amersforte (Nyderlandai), paso (išduotas Nyderlandų Karalystės) Nr. NE8146378 – Hofstadgroep grupuotės narys

            2.   GRUPĖS IR SUBJEKTAI

                  1.

                     Abu Nidal organizacija – ANO, (dar žinoma kaip Fatah Revoliucinė taryba; dar žinoma kaip Arabų revoliucinės brigados; dar žinoma kaip „Juodasis rugsėjis“; dar žinoma kaip Musulmonų socialistų revoliucinė organizacija)

                  2.

                     Al-Aqsa kankinių brigada

                  3.

                  Al-Aqsa e.V.

                  4.

                     Al-Takfir ir Al-Hijra

                  5.

                     Aum Shinrikyo (dar žinoma kaip AUM; dar žinoma kaip Aum Aukščiausioji Tiesa, dar žinoma kaip Aleph)

                  6.

                  Babbar Khalsa

                  7.

                  Filipinų komunistų partija, įskaitant Naują tautų armiją – NTA, Filipinuose, susijusi su SISON Jose Maria (dar žinomas kaip Armando Liwanag; dar žinomas kaip Joma, atliekantis vadovaujamą vaidmenį Filipinų komunistų partijoje, įskaitant NTA)

                  8.

                     Gama'a al-Islamiyya, (dar žinoma kaip Al-Gama'a al-Islamiyya), (Islamo grupė – IG)

                  9.

                     İslami Büyük Doğu Akıncılar Cephesi – IBDA-C (Didysis islamo rytų karių frontas)

                  10.

                     Hamas, įskaitant Hamas-Izz al-Din al-Qassem

                  11.

                     Hizbul Mujahideen – HM

                  12.

                     Hofstadgroep grupuotė

                  13.

                  Šventosios Žemės paramos ir plėtros fondas

                  14.

                  Tarptautinė sikų jaunimo federacija – TSJF

                  15.

                     Kahane Chai (dar žinoma kaip Kach)

                  16.

                  Khalistano Zindabad pajėgos – KZF

                  17.

                  Kurdistano darbininkų partija – PKK (dar žinoma kaip KADEK; dar žinoma kaip KONGRA-GEL)

                  18.

                     Tamil Elamo išlaisvinimo tigrai – TEIT

                  19.

                     Mujahedin-e Khalq organizacija – MEK arba MKO, neįskaitant „Nacionalinės Irano pasipriešinimo tarybos“ – NIPT (dar žinoma kaip Nacionalinė Irano išlaisvinimo armija – NLA, MEK karinis sparnas, dar žinoma kaip Irano liaudies Mujahidin – ILM, dar žinoma kaip Musulmonų iraniečių studentų bendruomenė)

                  20.

                     Ejército de Liberación Nacional (Nacionalinė išlaisvinimo armija)

                  21.

                  Palestinos išlaisvinimo frontas – PIF

                  22.

                  Palestinos islamo Jihad – PIJ

                  23.

                  Palestinos išlaisvinimo liaudies frontas – PILF

                  24.

                  Palestinos išlaisvinimo žmonių fronto Aukščiausioji vadovybė, (dar žinoma kaip PILF Aukščiausioji vadovybė, dar žinoma kaip PILF-AV)

                  25.

                     Fuerzas armadas revolucionarias de Colombia – KRGP (Kolumbijos revoliucinės ginkluotosios pajėgos)

                  26.

                     Devrimci Halk Kurtuluș Partisi-Cephesi – DHKP/C (dar žinoma kaip Devrimci Sol (Revoliucinė kairė); dar žinoma kaip Dev Sol) (Revoliucinė liaudies išlaisvinimo armija / frontas / partija)

                  27.

                     Sendero Luminoso – SL (Šviečiantis kelias)

                  28.

                     Stichting Al Aqsa (dar žinoma kaip Stichting Al Aqsa Nederland; dar žinoma kaip Al Aqsa Nederland)

                  29.

                     Teyrbazen Azadiya Kurdistan - TAK (dar žinoma kaip Kurdistano laisvės sakalai; dar žinoma kaip Kurdistano laisvės vanagai)

                  30.

                     Autodefensas Unidas de Colombia – AUC (Kolumbijos jungtinės savigynos pajėgos / grupė)


title: 2017 m. vasario 28 d. Tarybos sprendimas (ES) 2017/471 dėl Europos Sąjungos ir Norvegijos Karalystės susitarimo pasikeičiant laiškais dėl prekių kilmės kumuliacijos taikymo tarp Europos Sąjungos, Šveicarijos, Norvegijos ir Turkijos pagal Europos Sąjungos bendrąją lengvatinių muitų tarifų sistemą pasirašymo Europos Sąjungos vardu

text:
18.3.2017

               LT

               Europos Sąjungos oficialusis leidinys

               L 73/3

         TARYBOS SPRENDIMAS (ES) 2017/471
   2017 m. vasario 28 d.
   dėl Europos Sąjungos ir Norvegijos Karalystės susitarimo pasikeičiant laiškais dėl prekių kilmės kumuliacijos taikymo tarp Europos Sąjungos, Šveicarijos, Norvegijos ir Turkijos pagal Europos Sąjungos bendrąją lengvatinių muitų tarifų sistemą pasirašymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               pagal Komisijos deleguotojo reglamento (ES) 2015/2446 (1) 41 straipsnio b punktą Norvegijoje, Šveicarijoje ar Turkijoje gauti produktai, kuriuose yra ne vien tik tose šalyse gautų medžiagų, jeigu tos medžiagos buvo pakankamai apdorotos arba perdirbtos, kaip apibrėžta to Deleguotojo reglamento 45 straipsnyje, laikomi kilusiais iš lengvatomis besinaudojančios šalies;

               (2)

               pagal Deleguotojo reglamento (ES) 2015/2446 54 straipsnį kumuliacijos sistema yra taikoma su sąlyga, kad, remiantis abipusiškumo principu, Norvegija taikys tą patį režimą lengvatomis besinaudojančių šalių kilmės produktams, kurių sudėtyje yra Sąjungos kilmės medžiagų;

               (3)

               kiek tai susiję su Norvegija, kumuliacijos sistema iš pradžių įdiegta sudarius Sąjungos ir Norvegijos susitarimą pasikeičiant laiškais. Pasikeitimas laiškais įvyko 2001 m. sausio 29 d., Tarybai jį patvirtinus Sprendimu 2001/101/EB (2);

               (4)

               siekdama užtikrinti prekių kilmės sąvokos, atitinkančios Sąjungos bendrosios lengvatinių muitų tarifų sistemos (toliau – BLS) prekių kilmės taisyklėse nustatytą sąvoką, taikymą, Norvegija iš dalies pakeitė savo BLS prekių kilmės taisykles. Todėl būtina iš dalies pakeisti Sąjungos ir Norvegijos susitarimą pasikeičiant laiškais;

               (5)

               siekiant palengvinti Sąjungos, Norvegijos, Šveicarijos ir Turkijos tarpusavio prekybą, reikėtų, kad Sąjungos, Norvegijos ir Šveicarijos abipusio A formos prekių kilmės pakaitinių sertifikatų pripažinimo sistema toliau veiktų pagal iš dalies pakeistą susitarimą pasikeičiant laiškais ir būtų tam tikromis sąlygomis taikoma Turkijos;

               (6)

               be to, po 2010 m. reformos Sąjungos BLS prekių kilmės taisyklėse numatyta įgyvendinti naują registruotųjų eksportuotojų vykdomo prekių kilmės įrodymų nustatymo sistemą, kuri turi būti pradėta taikyti 2017 m. sausio 1 d. Šiuo atžvilgiu taip pat reikia padaryti susitarimo pasikeičiant laiškais pakeitimus;

               (7)

               siekiant pasirengti tos naujos sistemos ir su ja susijusių taisyklių taikymui, 2012 m. kovo 8 d. Taryba įgaliojo Komisiją derėtis dėl susitarimo pasikeičiant laiškais su Norvegija dėl A formos prekių kilmės pakaitinių sertifikatų arba pakaitinių pareiškimų apie prekių kilmę abipusio pripažinimo, kuriame nustatoma, kad į Sąjungos muitų teritoriją įvežtiems produktams, kurių sudėties kilmės šalis yra Norvegija, Šveicarija arba Turkija, turi būti taikomas toks pats režimas kaip produktams, kurių sudėties kilmės šalis yra Sąjunga. Derybos sėkmingai užbaigtos parafavus Europos Sąjungos ir Norvegijos Karalystės susitarimą pasikeičiant laiškais dėl prekių kilmės kumuliacijos taikymo tarp Europos Sąjungos, Šveicarijos, Norvegijos ir Turkijos pagal Europos Sąjungos bendrąją lengvatinių muitų tarifų sistemą (toliau – Susitarimas);

               (8)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Norvegijos Karalystės susitarimą pasikeičiant laiškais dėl prekių kilmės kumuliacijos taikymo tarp Europos Sąjungos, Šveicarijos, Norvegijos ir Turkijos pagal Europos Sąjungos bendrąją lengvatinių muitų tarifų sistemą, su sąlyga, kad minėtas Susitarimas bus sudarytas (3).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Šis sprendimas įsigalioja 2017 m. kovo 18 d.

      Priimta Briuselyje 2017 m. vasario 28 d.

            Tarybos vardu

            Pirmininkas

         J. HERRERA

      (1)  2015 m. liepos 28 d. Komisijos deleguotasis reglamentas (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos (OL L 343, 2015 12 29, p. 1).

      (2)  2000 m. gruodžio 5 d. Tarybos sprendimas 2001/101/EB dėl Bendrijos ir kiekvienos ELPA valstybės, kuri pagal bendrąją lengvatų sistemą suteikia tarifų lengvatas (Norvegija ir Šveicarija), su sąlyga, kad į Bendrijos muitinės teritoriją įvežtoms prekėms, kurių sudėties kilmės šalis yra Norvegija ar Šveicarija, taikomas toks pats režimas kaip prekėms, kurių sudėties kilmės šalis yra Bendrija (tarpusavio susitarimas), susitarimo pasikeičiant raštais patvirtinimo (OL L 38, 2001 2 8, p. 24).

      (3)  Susitarimo tekstas bus paskelbtas kartu su sprendimu dėl jo sudarymo.


title: 2014 m. rugsėjo 8 d. Tarybos sprendimas 2014/658/BUSP, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
12.9.2014

               LT

               Europos Sąjungos oficialusis leidinys

               L 271/47

         TARYBOS SPRENDIMAS 2014/658/BUSP
   2014 m. rugsėjo 8 d.
   kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. kovo 17 d. Taryba priėmė Sprendimą 2014/145/BUSP (1);

               (2)

               2014 m. rugpjūčio 30 d. Europos Vadovų Taryba pareiškė susirūpinimą dėl tebesitęsiančių ir vis labiau intensyvėjančių kovų Rytų Ukrainoje ir paprašė naujos nuostatos, kuria remiantis į sąrašą būtų įtrauktas kiekvienas su separatistų grupėmis Donbaso regione veiklą vykdantis asmuo ir institucija;

               (3)

               be to, Taryba mano, kad į Sprendimo 2014/145/BUSP priede pateiktą asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukti papildomi fiziniai ir juridiniai asmenys;

               (4)

               atsižvelgiant į tai, kad Ukrainos teritoriniam vientisumui, suverenitetui ir nepriklausomybei toliau kenkiama ar į juos kėsinamasi, Sprendimo 2014/145/BUSP galiojimas turėtų būti pratęstas dar šešiems mėnesiams;

               (5)

               Sprendimas 2014/145/BUSP turėtų būti atitinkamai iš dalies pakeistas;

               (6)

               šioms priemonėms įgyvendinti reikalingi tolesni Sąjungos veiksmai,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/145/BUSP iš dalies keičiamas taip:

               1)

               1 straipsnio 1 dalis pakeičiama taip:
               „1.   Valstybės narės imasi būtinų priemonių, kad užkirstų kelią atvykti į jų teritorijas ar vykti per jas tranzitu:

                           a)

                           fiziniams asmenims, atsakingiems už veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, arba kuriais kenkiama stabilumui ar saugumui Ukrainoje arba į juos kėsinamasi, arba kurie trukdo tarptautinių organizacijų darbui Ukrainoje, ir tuos veiksmus bei tą politiką aktyviai remiantiems ar įgyvendinantiems fiziniams asmenims, ir su jais susijusiems fiziniams asmenims;

                           b)

                           fiziniams asmenims, kurie aktyviai teikia materialinę arba finansinę paramą Rusijos sprendimus priimantiems asmenims, atsakingiems už Krymo aneksiją arba Rytų Ukrainos destabilizaciją, arba gauna naudos iš jų; arba

                           c)

                           fiziniams asmenims, vykdantiems sandorius su separatistų grupėmis Ukrainos Donbaso regione,

                     kurie išvardyti priede.“

               2)

               2 straipsnio 1 dalis pakeičiama taip:
               „1.   Visos lėšos ir ekonominiai ištekliai, kurie nuosavybės teise priklauso, kuriuos turi, valdo ar kontroliuoja:

                           a)

                           fiziniai asmenys, atsakingi už veiksmus ar politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi, arba kuriais kenkiama stabilumui ar saugumui Ukrainoje arba į juos kėsinamasi, arba kurie trukdo tarptautinių organizacijų darbui Ukrainoje, ir tuos veiksmus bei tą politiką aktyviai remiantys ar įgyvendinantys fiziniai asmenys, ir su jais susiję fiziniai ar juridiniai asmenys, subjektai ar organizacijos;

                           b)

                           juridiniai asmenys, subjektai ar organizacijos, kurie materialiai ar finansiškai remia veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi;

                           c)

                           juridiniai asmenys, subjektai arba organizacijos Kryme ar Sevastopolyje, kurių nuosavybė buvo perduota nesilaikant Ukrainos teisės, arba juridiniai asmenys, subjektai arba organizacijos, kuriems toks perdavimas buvo naudingas;

                           d)

                           fiziniai arba juridiniai asmenys, subjektai ar organizacijos, kurie aktyviai teikia materialinę arba finansinę paramą Rusijos sprendimus priimantiems asmenims, atsakingiems už Krymo aneksiją arba Rytų Ukrainos destabilizaciją, arba gauna naudos iš jų; arba

                           e)

                           fiziniai arba juridiniai asmenys, subjektai ar organizacijos, vykdantys sandorius su separatistų grupėmis Ukrainos Donbaso regione,

                     išvardyti priede, yra įšaldomi.“

               3)

               6 straipsnio antra pastraipa pakeičiama taip:
               „Šis sprendimas taikomas iki 2015 m. kovo 15 d.“.
         2 straipsnis
   Šio sprendimo priede išvardyti asmenys ir subjektai įtraukiami į Sprendimo 2014/145/BUSP priede pateiktą sąrašą.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. rugsėjo 8 d.

            Tarybos vardu

            Pirmininkas

         S. GOZI

      (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).

      PRIEDAS
      2 straipsnyje nurodytų asmenų ir subjektų sąrašas

                  Vardas, pavardė

                  Identifikuojamoji informacija

                  Motyvai

                  Įtraukimo į sąrašą data

                  1.

                  Alexander ZAKHARCHENKO
                  Александр Владимирович Захарченко

                  Gim. data: 1976 m.
                  Gim. vieta: Donetsk (Doneckas)

                  Nuo rugpjūčio 7 d. jis pakeitė Alexander Borodai, kaip vadinamosios „Donecko Liaudies Respublikos“ vadinamasis „ministras pirmininkas“. Pradėdamas eiti ir eidamas šias pareigas A.  Zakharchenko rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  2.

                  Vladimir KONONOV/ dar žinomas kaip „Tsar“ („Caras“)

                  Gim. data: 1974 10 14
                  Gim. vieta: Gorsky (Gorskis)

                  Nuo rugpjūčio 14 d. jis pakeitė Igor Strelkov/Girkin, kaip vadinamosios „Donecko Liaudies Respublikos“ vadinamasis „gynybos ministras“. Kaip pranešama, nuo balandžio mėn. jis vadovavo separatistų kovotojų padaliniui Donecke ir pažadėjo „išspręsti strateginį uždavinį atremti Ukrainos karinę agresiją“. Todėl V.  Kononov rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  3.

                  Miroslav Vladimirovich RUDENKO
                  Мирослав Владимирович Руденко

                  Gim. data: 1983 1 21
                  Gim. vieta: Debalcevo

                  Donbaso liaudies milicijos vadas. Jis yra, inter alia, pareiškęs, kad jie toliau kovos likusioje šalies teritorijoje. Todėl M. V. Rudenko rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  4.

                  Gennadiy Nikolaiovych TSYPKALOV
                  Геннадий Николаевич Цыпкалов.

                  Gim. data: 1973 6 21

                  Pakeitė Marat Bashirov, kaip vadinamosios „Luhansko Liaudies Respublikos“ vadinamasis „ministras pirmininkas“. Anksčiau aktyviai veikė nereguliariojoje Pietryčių armijoje. Todėl G. N. Tsyplakov rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  5.

                  Andrey Yurevich PINCHUK
                  Андрей Юрьевич ПИНЧУК

                  Vadinamosios „Donecko Liaudies Respublikos“„valstybės saugumo ministras“. Susijęs su Vladimir Antyufeyev, kuris yra atsakingas už vadinamosios „Donecko Liaudies Respublikos vyriausybės“ separatistų „vyriausybinę“ veiklą. Todėl jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  6.

                  Oleg BEREZA
                  Олег БЕРЕЗА

                  Vadinamosios „Donecko Liaudies Respublikos“„vidaus reikalų ministras“. Susijęs su Vladimir Antyufeyev, kuris yra atsakingas už vadinamosios „Donecko Liaudies Respublikos vyriausybės“ separatistų „vyriausybinę“ veiklą. Todėl jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  7.

                  Andrei Nikolaevich RODKIN
                  Андрей Николаевич Родкин

                  Vadinamosios „Donecko Liaudies Respublikos“ Maskvos atstovas. Savo pareiškimuose jis, inter alia, yra kalbėjęs apie milicijos pasirengimą kariauti partizaninį karą ir apie ginklų sistemų užgrobimą iš Ukrainos ginkluotųjų pajėgų. Todėl jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  8.

                  Aleksandr KARAMAN
                  Александр караман

                  Vadinamosios „Donecko Liaudies Respublikos“„ministro pirmininko pavaduotojas socialiniams reikalams“. Susijęs su Vladimir Antyufeyev, kuris yra atsakingas už vadinamosios „Donecko Liaudies Respublikos vyriausybės“ separatistų „vyriausybinę“ veiklą. Todėl jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei. Rusijos Ministro Pirmininko pavaduotojo Dmitry Rogozin protežė.

                  2014 9 12

                  9.

                  Georgiy L'vovich MURADOV
                  Георгий Львович Мурадов

                  Gim. data: 1954 11 19

                  Vadinamasis Krymo „ministro pirmininko pavaduotojas“ ir Krymo įgaliotasis atstovas Prezidentui V. Putinui. G. L. Muradov atliko svarbų vaidmenį stiprinant Rusijos vykdomą Krymo institucinę kontrolę po neteisėtos jo aneksijos. Todėl jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  10.

                  Mikhail Sergeyevich SHEREMET
                  Михаил Сергеевич Шеремет

                  Gim. data: 1971 5 23
                  Gim. vieta: Dzhankoy

                  Vadinamasis Krymo „ministro pirmininko pirmasis pavaduotojas“. M. S. Sheremet atliko svarbų vaidmenį organizuojant ir įgyvendinant Kryme kovo 16 d. referendumą dėl susijungimo su Rusija. Kaip pranešama, referendumo metu M. S. Sheremet vadovavo Maskvai palankioms „savigynos pajėgoms“ Kryme. Todėl jis rėmė veiksmus ir politiką, kuriais kenkiama Ukrainos teritoriniam vientisumui, suverenitetui ir nepriklausomybei.

                  2014 9 12

                  11.

                  Yuri Leonidovich VOROBIOV
                  Юрий Леонидович Воробьев

                  Gim. data: 1948 2 2
                  Gim. vieta: Krasnoyarsk (Krasnojarskas)

                  Rusijos Federacijos Tarybos pirmininko pavaduotojas. 2014 m. kovo 1 d. Y. L. Vorobiov Federacijos Taryboje pareiškė viešą paramą tam, kad Rusijos pajėgos būtų dislokuotos Ukrainoje. Po to jis balsavo už su tuo susijusį dekretą.

                  2014 9 12

                  12.

                  Vladimir Volfovich ZHIRINOVSKY
                  Владимир Вольфович Жириновски

                  Gim. data: 1964 6 10
                  Gim. vieta: Eidelshtein, Kazachstanas

                  Valstybės Dūmos Tarybos narys; Rusijos liberalų demokratų partijos (RLDP) vadovas. Jis aktyviai rėmė tai, kad Ukrainoje būtų naudojamos Rusijos ginkluotosios pajėgos, ir Krymo aneksiją. Jis aktyviai ragino padalinti Ukrainą. RLDP, kurios pirmininkas jis yra, vardu pasirašė susitarimą su vadinamąja „Donecko Liaudies Respublika“.

                  2014 9 12

                  13.

                  Vladimir Abdualiyevich VASILYEV

                  Gim. data: 1949 8 11
                  Gim. vieta: Klin

                  Valstybės Dūmos pirmininko pavaduotojas. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  14.

                  Viktor Petrovich VODOLATSKY
                  Виктор Петрович Водолацкий

                  Gim. data: 1957 8 19
                  Gim. vieta: Azov Region (Azovo sritis)

                  Rusijos ir užsienio kazokų pajėgų sąjungos pirmininkas („atamanas“) ir Valstybės Dūmos pavaduotojas. Jis rėmė Krymo aneksiją ir pripažino, kad Rusijos kazokai aktyviai dalyvavo Ukrainos konflikte Maskvos remiamų separatistų pusėje. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  15.

                  Leonid Ivanovich KALASHNIKOV
                  Леонид Иванович Калашников

                  Gim. data: 1960 8 6
                  Gim. vieta: Stepnoy Dvorets

                  Valstybės Dūmos Užsienio reikalų komiteto pirmasis pirmininko pavaduotojas. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  16.

                  Vladimir Stepanovich NIKITIN

                  Gim. data: 1948 4 5
                  Gim. vieta: Opochka

                  Valstybės Dūmos Santykių su NVS valstybėmis, Eurazijos integracijos ir ryšių su tėvynainiais komiteto pirmasis pirmininko pavaduotojas. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  17.

                  Oleg Vladimirovich LEBEDEV
                  Олег Владимирович Лебедев

                  Gim. data: 1964 3 21
                  Gim. vieta: Orel/Rudny

                  Valstybės Dūmos Santykių su NVS valstybėmis, Eurazijos integracijos ir ryšių su tėvynainiais komiteto pirmasis pirmininko pavaduotojas. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  18.

                  Ivan Ivanovich MELNIKOV
                  Иван Иванович Мельников

                  Gim. data: 1950 8 7
                  Gim. vieta: Bogoroditsk

                  Pirmasis pirmininko pavaduotojas, Valstybės Dūma. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  19.

                  Igor Vladimirovich LEBEDEV
                  Игорь Владимирович Лебедев

                  Gim. data: 1972 9 27
                  Gim. vieta: Moscow (Maskva)

                  Pirmininko pavaduotojas, Valstybės Dūma. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  20.

                  Nikolai Vladimirovich LEVICHEV
                  Николай Владимирович Левичев

                  Gim. data: 1953 5 28
                  Gim. vieta: Pushkin

                  Pirmininko pavaduotojas, Valstybės Dūma. 2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  21.

                  Svetlana Sergeevna ZHUROVA
                  Светлана Сергеевна Журова

                  Gim. data: 1972 1 7
                  Gim. vieta: Pavlov-on-the-Neva

                  Užsienio reikalų komiteto pirmininko pirmoji pavaduotoja, Valstybės Dūma. 2014 m. kovo 20 d. ji balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12

                  22.

                  Aleksey Vasilevich NAUMETS
                  Алексей Васильевич Hаумец

                  Gim. data: 1968 2 11

                  Rusijos armijos generolas majoras. Jis yra 76–ojo oro desanto padalinio, kuris buvo susijęs su Rusijos kariniu buvimu Ukrainos teritorijoje, visų pirma neteisėtos Krymo aneksijos metu, vadas

                  2014 9 12

                  23.

                  Sergey Viktorovich CHEMEZOV

                  Gim. data: 1952 8 20
                  Gim. vieta: Cheremkhovo

                  Sergei Chemezov yra vienas iš žinomų Prezidento V. Putino artimų bendražygių – abu jie buvo KGB pareigūnai, išsiųsti į Drezdeną, ir jis yra „Vieningoji Rusija“ Aukščiausiosios tarybos narys. Jis gauna naudos iš ryšių su Rusijos Prezidentu – yra pakeliamas į aukštesnes pareigas valstybės kontroliuojamose firmose. Jis yra Rostec konglomerato, pagrindinės Rusijos valstybės kontroliuojamos gynybos ir pramoninės gamybos korporacijos, pirmininkas. Atsižvelgdama į Rusijos Vyriausybės sprendimą, Technopromexport, Rostec patronuojamoji įmonė, planuoja statyti jėgaines Kryme, taip remdama jo integraciją į Rusijos Federaciją.
                  Be to, Rosoboronexport, Rostec patronuojamoji įmonė, rėmė Krymo gynybos srities bendrovių integraciją į Rusijos gynybos pramonę, tokiu būdu sutvirtindama neteisėtą Krymo prijungimą prie Rusijos Federacijos.

                  2014 9 12

                  24.

                  Alexander Mikhailovich BABAKOV
                  Aлександр Михайлович Бабаков

                  Gim. data: 1963 2 8
                  Gim. vieta: Chisinau (Kišiniovas)

                  Valstybės Dūmos deputatas, Valstybės Dūmos komisijos dėl teisinių nuostatų, skirtų Rusijos Federacijos karinio-pramoninio komplekso kūrimui, pirmininkas. Jis yra svarbus „Vieningosios Rusijos“ narys ir verslininkas, daug investavęs Ukrainoje ir Kryme.
                  2014 m. kovo 20 d. jis balsavo už federalinio konstitucinio įstatymo „Dėl Krymo Respublikos priėmimo į Rusijos Federaciją ir naujų federalinių subjektų – Krymo Respublikos ir federalinės reikšmės miesto Sevastopolio – sudarymo Rusijos Federacijoje“ projektą.

                  2014 9 12


title: 2011/247/ES: 2011 m. balandžio 11 d. Tarybos sprendimas, dėl Europos Sąjungos ir Australijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą pasirašymo Europos Sąjungos vardu

text:
20.4.2011

               LT

               Europos Sąjungos oficialusis leidinys

               L 104/1

         TARYBOS SPRENDIMAS
   2011 m. balandžio 11 d.
   dėl Europos Sąjungos ir Australijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą pasirašymo Europos Sąjungos vardu
   (2011/247/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2007 m. sausio 29 d. Taryba įgaliojo Komisiją pradėti derybas su tam tikromis kitomis Pasaulio prekybos organizacijos narėmis pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį, į Europos Sąjungą stojant Bulgarijos Respublikai ir Rumunijai.

               (2)

               Komisija vedė derybas vadovaudamasi Tarybos patvirtintais derybų nurodymais.

               (3)

               Šios derybos buvo baigtos ir 2010 m. birželio 15 d. parafuotas Europos Sąjungos ir Australijos susitarimas pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas).

               (4)

               Susitarimas turėtų būti pasirašytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Australijos susitarimo pasikeičiant laiškais pagal 1994 m. Bendrojo susitarimo dėl muitų tarifų ir prekybos (GATT) XXIV straipsnio 6 dalį ir XXVIII straipsnį dėl nuolaidų pakeitimų Bulgarijos Respublikos ir Rumunijos įsipareigojimų sąrašuose joms stojant į Europos Sąjungą (toliau – Susitarimas) pasirašymas patvirtinamas Sąjungos vardu su sąlyga, kad Susitarimas bus sudarytas (1).
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. balandžio 11 d.

            Tarybos vardu

            Pirmininkas

         PINTÉR S.

      (1)  Susitarimo tekstas bus paskelbtas kartu su sprendimu dėl jo sudarymo.


title: 2010 m. spalio 6 d. Komisijos sprendimas, kuriuo sudaroma Europos navigacijos palydovų sistemų programų raidos ekspertų grupė „Programų raidos patariamoji grupė“  Tekstas svarbus EEE

text:
7.10.2010

               LT

               Europos Sąjungos oficialusis leidinys

               C 271/2

         KOMISIJOS SPRENDIMAS
   2010 m. spalio 6 d.
   kuriuo sudaroma Europos navigacijos palydovų sistemų programų raidos ekspertų grupė „Programų raidos patariamoji grupė“
   (Tekstas svarbus EEE)
   2010/C 271/02
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   kadangi:

               (1)

               Europos geostacionarinės navigacinės tinklo sistemos (EGNOS) programa ir Galileo programa vykdomos pagal 2008 m. liepos 9 d. Europos Parlamento ir Tarybos reglamentą (EB) Nr. 683/2008 dėl tolesnio Europos palydovinės navigacijos programų (EGNOS ir Galileo) įgyvendinimo (1). Reglamento (EB) Nr. 683/2008 1 straipsnio 1 dalyje nurodyta, kad programas sudaro visa EGNOS sistemos ir Galileo programos pagrindu sukurtos sistemos projektavimo, kūrimo, suderinimo, įrengimo, eksploatavimo, atnaujinimo ir tobulinimo veikla.

               (2)

               Pagal Reglamento (EB) Nr. 683/2008 12 straipsnio 2 dalį Komisija yra atsakinga už šių programų valdymą. Tarp valdymo uždavinių yra sistemų atnaujinimas ir gerinimas tobulinant programų aprašus ir atitinkamai keičiant sistemas.

               (3)

               Abiejų sistemų tikslas – užtikrinti, kad vartotojams būtų teikiamos moderniausios vietos nustatymo, navigacijos ir laiko nustatymo paslaugos, atitinkančios Galileo ir EGNOS programose nurodytus reikalavimus. Tobulinant abiejų sistemų programų aprašus visuomet reikėtų visiškai atsižvelgti į palydovinės navigacijos sistemų vartotojų bendruomenių ir kitų suinteresuotųjų šalių nuomonę, įskaitant valstybių narių, trečiųjų šalių ir tarptautinių organizacijų nuomonę.

               (4)

               Todėl būtina sudaryti ekspertų grupę, kuri Komisijai teiktų nepriklausomas konsultacijas EGNOS ir Galileo programų raidos klausimais, ir nustatyti grupės uždavinius bei struktūrą.

               (5)

               Reikėtų nustatyti grupės nariams taikomas informacijos atskleidimo taisykles, kurios neprieštarautų Komisijos saugumo taisyklėms, išdėstytoms 2001 m. lapkričio 29 d. Komisijos sprendimo 2001/844/EB, EAPB, Euratomas, iš dalies keičiančio jos darbo tvarkos taisykles (2), priede.

               (6)

               Asmens duomenys turėtų būti tvarkomi laikantis 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3).

               (7)

               Tikslinga nustatyti šio sprendimo taikymo laikotarpį. Komisija tinkamu laiku svarstys pratęsimo galimybę,

         NUSPRENDĖ:
   1 straipsnis
   Dalykas
   Sudaroma Europos navigacijos palydovų sistemų programų raidos ekspertų grupė „Programų raidos patariamoji grupė“ (toliau – grupė).
   2 straipsnis
   Uždaviniai
   1.   Grupė siūlo ir vertina galimus programų tikslų ir Europos palydovinės navigacijos programų Galileo ir EGNOS paslaugų apibrėžčių pakeitimus. Kad galėtų įvykdyti šį uždavinį, grupė vertina vartotojų poreikių ir kosminių navigacijos, vietos ir laiko nustatymo paslaugų apimties pokyčius Europos ir tarptautiniu mastu, deramai atsižvelgdama į esamų palydovinės navigacijos paslaugų ir sistemų visumą.
   2.   Grupė nagrinėja tokių pokyčių poveikį Galileo ir EGNOS programoms ir jų veikimo reikalavimams, kuria ir siūlo, kaip tinkamai atnaujinti programas ir pradines paslaugas.
   3 straipsnis
   Konsultacijos
   1.   Uždavinius grupei paveda Komisijos tarnybos, kurios taip pat nustato susijusių darbų apimtį ir jų atlikimo tvarkaraštį.
   2.   Konsultuodamasis ir glaudžiai bendradarbiaudamas su Komisijos tarnybomis grupės pirmininkas gali siūlyti kitų uždavinių, kurie laikomi būtinais grupės tikslams pasiekti.
   4 straipsnis
   Narystė. Narių skyrimas
   1.   Grupę sudaro ne daugiau kaip 25 nariai.
   2.   Grupės narius, rinkdamasi iš 2 straipsnyje minėtų sričių specialistų, pateikusių paraiškas pagal viešą kvietimą, skiria Komisija.
   3.   Grupės nariai skiriami kaip individualūs asmenys, kurie nepriklausomai pataria Komisijai.
   4.   Grupės nariai skiriami ketverių metų kadencijai. Jie eina savo pareigas, kol į jų vietą nepaskiriami kiti nariai, arba iki savo kadencijos pabaigos. Jie gali būti paskirti kitai kadencijai.
   5.   Grupės narių vardai ir pavardės skelbiami Komisijos ekspertų grupių ir kitų panašių subjektų registre (toliau – registras).
   6.   Asmens duomenys kaupiami, tvarkomi ir skelbiami pagal Reglamentą (EB) Nr. 45/2001.
   5 straipsnis
   Darbo organizavimas
   1.   Grupė paprasta balsų dauguma iš savo narių išsirenka pirmininką.
   2.   Komisijos tarnyboms sutikus, specifiniams klausimams nagrinėti pagal grupės nustatytus įgaliojimus gali būti sudaryti pogrupiai. Tokie pogrupiai baigia veiklą, kai tik įvykdo jiems pavestą užduotį.
   3.   Komisijos tarnybos prireikus gali kviesti grupės arba pogrupio darbe dalyvauti grupei nepriklausančius ekspertus, turinčius specialiųjų žinių kuriuo nors į darbotvarkę įtrauktu klausimu. Be to, Komisijos tarnybos atskiriems asmenims ir organizacijoms gali suteikti stebėtojo statusą.
   4.   Grupės nariai ir stebėtojai laikosi profesinės paslapties įpareigojimų, nustatytų Sutartyse ir jų įgyvendinimo taisyklėse, taip pat Komisijos saugumo taisyklių dėl ES įslaptintos informacijos apsaugos, kurių tekstas pateikiamas Komisijos sprendimo 2001/844/EB, EAPB, Euratomas priede. Jei jie nesilaiko šių įpareigojimų, Komisija gali imtis visų tinkamų priemonių.
   5.   Ekspertų grupių ir pogrupių posėdžiai rengiami Komisijos patalpose. Komisija teikia sekretoriato paslaugas. Grupės ir jos pogrupių posėdžiuose gali dalyvauti kiti suinteresuoti Komisijos pareigūnai.
   6.   Remdamasi standartinėmis ekspertų grupių darbo tvarkos taisyklėmis, grupė priima savo darbo tvarkos taisykles.
   7.   Komisija skelbia svarbią informaciją apie grupės veiklą, tą informaciją pateikdama registre arba pateikdama nuorodą iš registro į specialią interneto svetainę.
   6 straipsnis
   Su posėdžiais susijusios išlaidos
   1.   Grupės veikloje dalyvaujantiems asmenims už jų teikiamas paslaugas neatlyginama.
   2.   Dalyvaujančių asmenų patirtas su grupės veikla susijusias kelionės ir pragyvenimo išlaidas atlygina Komisija pagal Komisijoje galiojančias nuostatas.
   3.   Šios išlaidos kompensuojamos neviršijant pagal metinę išteklių skyrimo procedūrą skirtų asignavimų.
   7 straipsnis
   Taikymas
   Šis sprendimas galioja iki 2014 m. gruodžio 31 d.

      Priimta Briuselyje 2010 m. spalio 6 d.

            Komisijos vardu

         Antonio TAJANI

            Komisijos narys

      (1)  OL L 196, 2008 7 24, p. 1.

      (2)  OL L 317, 2001 12 3, p. 1.

      (3)  OL L 8, 2001 1 12, p. 1.